Krivasalis
Krivasalis – kaimas Ignalinos rajono savivaldybės pietvakariuose, prie Linkmenų–Pakriaunio kelio, tarp Pakalo ežero šiaurėje ir Kiauno pietuose. Kaimo šiaurės vakaruose stūkso iškilus Šventakalnio kalnas, nuo kurio atsiveria vaizdas Labanoro girion. Ties kaimu buvo keletas V–X a. pilkapių su degintiniais kapais. Kaimo kapinėse yra ąžuolinis kryžius, skirtas kaimo partizanams, priklausiusiems Vytauto apygardos Liūto rinktinei atminti. Pradinė mokykla (nuo 1936 m.), biblioteka.